
[bookmark: _Toc256000000]NÁVRH UZNESENIA EURÓPSKEHO PARLAMENTU
o rodových rozdieloch v oblasti zdravia, najmä pokiaľ ide o rodovo špecifické ochorenia

(2025/2074(INI))
Európsky parlament,
–	so zreteľom na článok 2 a článok 3 ods. 3 Zmluvy o Európskej únii,
–	so zreteľom na články 8, 9, 151, 153 a 157 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ) č. 536/2014 zo 16. apríla 2014 o klinickom skúšaní liekov na humánne použitie, ktorým sa zrušuje smernica 2001/20/ES[footnoteRef:2]1, [2: 1 Ú. v. EÚ L 158, 27.5.2014, s. 1, ELI: http://data.europa.eu/eli/reg/2014/536/2022-12-05.] 

–	so zreteľom na návrh Komisie na nariadenie Európskeho parlamentu a Rady zo 16. júla 2025 o zriadení Európskeho fondu pre konkurencieschopnosť (ECF) vrátane osobitného programu pre výskumné a inovačné činnosti v oblasti obrany, o zrušení nariadení (EÚ) 2021/522, (EÚ) 2021/694, (EÚ) 2021/697, (EÚ) 2021/783 a o zmene nariadení (EÚ) 2021/696, (EÚ) 2023/588, (EÚ) [EDIP] (COM(2025)0555),
–	so zreteľom na svoje uznesenie zo 17. decembra 2025 o európskej iniciatíve občanov s názvom My Voice, My Choice: For Safe And Accessible Abortion[footnoteRef:3]2, [3: 2 Prijaté texty, P10_TA(2025)0338.] 

–	so zreteľom na svoje uznesenie z 24. júna 2021 o situácii v oblasti sexuálneho a reprodukčného zdravia a práv v EÚ v rámci zdravia žien[footnoteRef:4]3, [4: 3 Ú. v. EÚ C 81, 18.2.2022, s. 43.] 

–	so zreteľom na odporúčanie Rady z 21. júna 2024 o onkologických ochoreniach, ktorým je možné predchádzať očkovaním[footnoteRef:5]4, [5: 4 Ú. v. EÚ C/2024/4259, 28.6.2024, ELI: http://data.europa.eu/eli/C/2024/4259/oj.] 

–	so zreteľom na odporúčanie Rady z 9. decembra 2022 o posilnení prevencie prostredníctvom včasnej detekcie: Nový prístup EÚ ku skríningu rakoviny, ktorým sa nahrádza odporúčanie Rady 2003/878/ES[footnoteRef:6]5, [6: 5 Ú. v. EÚ C 473, 13.12.2022, s. 1.] 

–	so zreteľom na oznámenie Komisie zo 16. decembra 2025 s názvom Plán EÚ pre kardiovaskulárne zdravie: plán pre zdravé srdcia (COM(2025)1024),
–	so zreteľom na oznámenie Komisie zo 7. marca 2025 s názvom Plán pre práva žien (COM(2025)0097),
–	so zreteľom na oznámenie Komisie z 3. februára 2021 s názvom Európsky plán na boj proti rakovine (COM(2021)0044),
–	so zreteľom na navrhované usmernenia Európskej agentúry pre lieky (EMA) vydané na konzultáciu 4. júna 2025 s názvom Usmernenie ICH E21 k začleňovaniu tehotných a dojčiacich osôb do klinického skúšania – vedecké usmernenie,
–	so zreteľom na správu Organizácie pre hospodársku spoluprácu a rozvoj (OECD) z januára 2024 s názvom Beating Cancer Inequalities in the EU: Spotlight on Cancer Prevention and Early Detection (Boj proti nerovnostiam v oblasti onkologických ochorení v EÚ: dôraz na prevenciu a včasné odhaľovanie rakoviny),
–	so zreteľom na článok 55 rokovacieho poriadku,
–	so zreteľom na stanovisko Výboru pre verejné zdravie,
–	so zreteľom na správu Výboru pre práva žien a rodovú rovnosť (A10-0000/2026),
A.	keďže lekársky výskum je historicky zameraný na mužov, čo vedie k nedostatočnému chápaniu ženskej anatómie; keďže táto systémová nerovnosť v medicíne má vplyv na diagnostiku, liečbu, chorobnosť a úmrtnosť nedostatočne zastúpených skupín obyvateľstva;
B.	keďže napriek tomu, že vývoj v oblasti regulácie zlepšil inkluzívnosť klinického skúšania, zastúpenie žien je naďalej nižšie ako zastúpenie mužov a rozdiely sú obzvlášť výrazné v prípade tehotných a dojčiacich žien[footnoteRef:7]6; [7: 6 Podľa údajov z informačného systému klinického skúšania, ktorý citovala Európska agentúra pre lieky 4. júna 2025, zapojenie tehotných alebo dojčiacich žien do klinického skúšania v EÚ je na úrovni menej ako 0,4 %. Európska agentúra pre lieky, New guideline on inclusion of pregnant and breastfeeding individuals in clinical trials (Nové usmernenie o začlenení tehotných a dojčiacich osôb do klinického skúšania), 2025, https://www.ema.europa.eu/en/news/new-guideline-inclusion-pregnant-breastfeeding-individuals-clinical-trials?utm_source=chatgpt.com.] 

C.	keďže transrodové osoby a marginalizované komunity vo väčšine klinických skúšaní chýbajú, čo znamená, že ich reakcia na liečbu je často neznáma[footnoteRef:8]7; [8: 7 Brotto, L.A. a Galea, L.A.M., Gender inclusivity in women’s health research (Uplatňovanie rodového hľadiska vo výskume v oblasti zdravia žien), BJOG, zv. 129, č. 12, 2022, https://doi.org/10.1111%2F1471-0528.17231.] 

D.	keďže 72 % štúdií o skúšaní liekov neposkytuje údaje rozčlenené podľa pohlavia a rodu[footnoteRef:9]8; [9: 8 Štúdia Care4Everybody, Mind the Gap: Cost, consequences and correction of sex and gender inequality in medicine (Myslite na rozdiely: náklady, dôsledky a náprava pohlavnej a rodovej nerovnosti v medicíne) (2023), https://www.care4everybody.org/wp-content/uploads/2023/12/Mind-the-Gap-Costs-Consequences-and-Correction-of-Gender-Inequality-in-Medicine.pdf.] 

E.	keďže v záujme dosiahnutia rodovej rovnosti sa musí zaručiť schopnosť jednotlivcov uplatňovať sexuálne a reprodukčné zdravie a práva (SRZP);
F.	keďže viac ako 20 miliónov žien[footnoteRef:10]9 v EÚ stále nemá prístup k bezpečnému a legálnemu umelému prerušeniu tehotenstva, pretože viaceré členské štáty naďalej vytvárajú škodlivé regulačné a procesné prekážky; [10: 9 Tento údaj vychádza z počtu žien žijúcich v Poľsku a na Malte, ktoré nemôžu požiadať o umelé prerušenie tehotenstva z dôvodu reštriktívnych zákonov v ich krajinách pobytu a obmedzení a zákazov v iných členských štátoch EÚ.] 

G.	keďže endometrióza je chronickým ochorením, ktoré postihuje 10 – 15 % žien v reprodukčnom veku[footnoteRef:11]10; [11: 10 Becker, K., Heinemann, K., Imthurn, B. Marions, L. Moehner, S. a kol., Real world data on symptomology and diagnostic approaches of 27,840 women living with endometriosis (Údaje z praxe o symptómoch a diagnostických prístupoch na základe skúseností 27 840 žien žijúcich s endometriózou), Scientific Reports, zv. 11, č. 20404, 2021, https://doi.org/10.1038/s41598-021-99681-3; Eder, C. a Roomaney R., Transgender and non-binary people’s perception of their healthcare in relation to their endometriosis (Vnímanie zdravotnej starostlivosti transrodovými a nebinárnymi osobami v súvislosti s ich endometriózou), International Journal of Transgender Health, zv. 25, č. 4, 2025, 911-925, https://journals.sagepub.com/doi/10.1177/13591053241266249.] 

H.	keďže napriek prevalencii endometriózy trvá jej diagnostikovanie v priemere 6 až 10 rokov;
I.	keďže 85 % žien zažíva príznaky menopauzy a odhaduje sa, že do roku 2030 bude v menopauze na celom svete 1,2 miliardy žien[footnoteRef:12]11; [12: 11 Davaki, K., štúdia na žiadosť Výboru Európskeho parlamentu pre práva žien a rodovú rovnosť, Gender Inequalities in Medical Research, Drug Development and Access to Care (Rodové nerovnosti v lekárskom výskume, vývoji liekov a prístupe k starostlivosti), tematická sekcia pre občanov, rovnosť a kultúru, generálne riaditeľstvo pre práva občanov, spravodlivosť a inštitucionálne veci, Európsky parlament, 2025, s. 86, https://www.europarl.europa.eu/RegData/etudes/STUD/2025/778519/IUST_STU(2025)778519_EN.pdf.] 

J.	keďže rakovina je druhou najčastejšou príčinou úmrtí v EÚ a má vyššiu mieru úmrtnosti v prípade mužov ako žien[footnoteRef:13]12; [13: 12 Eurostat, Statistics Explained (vysvetlenie štatistiky), Cancer statistics (Štatistika v oblasti onkologických ochorení), údaje získané v marci 2024, https://ec.europa.eu/eurostat/statistics-explained/index.php?title=Cancer_statistics.] 

K.	keďže cieľ Komisie a Rady z roku 2022 ponúknuť do roku 2025 skríning rakoviny aspoň 90 % oprávneným osobám nie je v celej EÚ rovnako splnený;
L.	keďže kardiovaskulárne ochorenia sú hlavnou príčinou úmrtí v EÚ s vyššou mierou úmrtnosti žien ako mužov, a to aj napriek prevládajúcim mylným predstavám spoločnosti[footnoteRef:14]13; [14: 13 Eurostat, Statistics Explained (vysvetlenie štatistiky), Cardiovascular diseases statistics (Štatistika v oblasti kardiovaskulárnych ochorení), údaje získané v júli 2025, https://ec.europa.eu/eurostat/statistics-explained/index.php?title=Cardiovascular_diseases_statistics.] 

M.	keďže 14 % LGBTQI+ osôb uviedlo, že zažíva diskrimináciu v zdravotníckych zariadeniach, a mnohé členské štáty poskytujú len obmedzený prístup k transrodovo špecifickej zdravotnej starostlivosti;
N.	keďže v roku 2020 bolo na výskum v oblasti zdravia žien vyčlenených len 5 % celosvetových finančných prostriedkov určených na výskum a vývoj[footnoteRef:15]14; [15: 14 Nature Reviews Bioengineering, Funding research on women’s health (Financovanie výskumu v oblasti zdravia žien), zv. 2, 2024, s. 797-798, https://doi.org/10.1038/s44222-024-00253-7.] 

Všeobecné aspekty
1.	zdôrazňuje, že rodové nerovnosti v oblasti zdravia sú mnohostranné, pričom systémové nerovnosti vyplývajú z desaťročí lekárskeho výskumu založeného na mužskej anatómii, čo formovalo celý cyklus starostlivosti od diagnostiky až po liečbu;
2.	zdôrazňuje, že nerovnosti v oblasti zdravotnej starostlivosti sú znásobené prierezovými nerovnosťami, napríklad na základe sociálno-ekonomického postavenia osoby a nerovností, s ktorými sa stretávajú ľudia z komunít etnických menšín alebo migrantov a LGBTQI+ komunity; poukazuje na to, že nerovnosti sú zjavné aj pokiaľ ide o rodovo špecifické ochorenia, keďže výskum týchto ochorení bol opakovane nedostatočne financovaný;
3.	naliehavo vyzýva tvorcov politík, aby zaujali celostný prístup k riešeniu nerovností a napravili nezrovnalosti pri vývoji nových inovatívnych ošetrení a postupov;
4.	nabáda Komisiu, aby zahrnula jasné a záväzné ciele na riešenie nerovností v oblasti zdravia a zaviedla transparentný systém monitorovania týchto cieľov;
Klinické skúšanie a výskum
5.	vyjadruje znepokojenie nad tým, že napriek zlepšeniu inkluzívnosti v klinickom skúšaní je zastúpenie žien stále nižšie ako zastúpenie mužov; zdôrazňuje, že vo fáze pred klinickým skúšaním neexistujú žiadne požiadavky na inkluzívnosť a že väčšina testovaní na zvieratách sa stále vykonáva len na samcoch daného druhu[footnoteRef:16]15; vyzýva Komisiu, aby zaviedla ďalšie opatrenia na riešenie pretrvávajúcej nerovnováhy v účasti na klinickom skúšaní; [16: 15 Galea, L.A.M. a Parekh, R.S., Ending the neglect of women’s health in research (Ukončenie zanedbávania zdravia žien vo výskume), BMJ, zv. 381, https://pubmed.ncbi.nlm.nih.gov/37308180/.] 

6.	víta zámer agentúry EMA prijať nové usmernenia o začleňovaní tehotných a dojčiacich osôb do klinického skúšania; naliehavo vyzýva agentúru EMA, aby prijala podobné usmernenia na zlepšenie začlenenia ďalších nedostatočne zastúpených komunít;
7.	zdôrazňuje, že nedostatočné pochopenie pohlavných a rodových rozdielov v oblasti zdravia zhoršuje skutočnosť, že výsledky výskumu sú zriedka rozčlenené podľa pohlavia; vyzýva Komisiu, aby zaviedla povinné členenie údajov podľa pohlavia vo všetkých projektoch financovaných EÚ;
Diagnostika a liečba
8.	zdôrazňuje skutočnosť, že v dôsledku systémového nedostatočného financovania a chýbajúceho výskumu sú diagnostické metódy a liečba naďalej zamerané na mužov, čo môže viesť k subštandardnej a rizikovejšej liečbe žien a transrodových osôb;
9.	naliehavo vyzýva zdravotnícky personál, aby pri liečbe uplatňoval prístup presných medicínskych postupov s cieľom doplniť opatrenia prijaté na zníženie nerovnosti a zvýšenie investícií do lekárskeho výskumu; nabáda členské štáty, aby vytvorili pilotné programy v oblasti rodovo citlivej zdravotnej starostlivosti;
10.	považuje za nevyhnutné, aby členské štáty začlenili odbornú prípravu v oblasti zdravotnej starostlivosti zohľadňujúcej rodové hľadisko do učebných osnov medicíny;
Rodovo špecifické ochorenia
11.	rozhodne víta európsku iniciatívu občanov My Voice, My Choice (Môj hlas, moja voľba); opakuje výzvu Komisii, aby v plnej miere využila svoju právomoc v oblasti zdravotnej politiky na poskytovanie podpory členským štátom pri zaručovaní všeobecného prístupu k sexuálnemu a reprodukčnému zdraviu a právam (SRZP) a zakotvila SRZP a právo na bezpečné a legálne umelé prerušenie tehotenstva do Charty základných práv Európskej únie;
12.	opakuje výzvu Komisii, aby vytvorila dobrovoľný, solidárny a voliteľný finančný mechanizmus EÚ, ktorý by členským štátom umožnil poskytovať starostlivosť pri umelom prerušení tehotenstva ľuďom, ktorí k nej nemajú prístup vo svojej domovskej krajine, bez zasahovania do vnútroštátnych zákonov a iných právnych predpisov; okrem toho vyzýva Komisiu, aby na tento účel predložila návrh;
13.	vyjadruje poľutovanie nad tým, že od vzniku Informačnej služby Spoločenstva pre výskum a vývoj pred takmer 40 rokmi sa len 10 zo 145 983 projektov financovaných EÚ osobitne zameriavalo na endometriózu[footnoteRef:17]16; [17: 16 Vigano, P., Casalechi, M. a Dolmans, M., European Union underinvestment in endometriosis research (Nedostatočné investície Európskej únie do výskumu endometriózy), Journal of Endometriosis and Uterine Disorders, zv. 5, 2024, 100058, https://www.sciencedirect.com/science/article/pii/S2949838423000464.] 

14.	vyjadruje poľutovanie nad tým, že napriek výskytu nežiaducich príznakov menopauzy u žien menopauza stále nie je bežne začlenená do primárnej zdravotnej starostlivosti a je naďalej spojená so sociálnou stigmou;
15.	naliehavo vyzýva Komisiu, aby využila nadchádzajúcu stratégiu pre rodovú rovnosť na roky 2026 – 2030 na navrhnutie konkrétnych opatrení, ktoré uprednostnia investície do rodovo špecifických ochorení; zdôrazňuje, že investície do rodovo špecifických ochorení by mali odrážať ich závažnosť a prevalenciu;
Financovanie
16.	uznáva, že financovanie EÚ môže zohrávať významnú úlohu pri podnecovaní väčších investícií do výskumu rodovo špecifických otázok a pri riešení nerovností v prístupe k liečbe; zdôrazňuje, že súkromný sektor má len malú motiváciu investovať do preventívnej starostlivosti, ktorá by preto mala byť prioritou Komisie a členských štátov;
17.	dôrazne podporuje uplatňovanie hľadiska rodovej rovnosti vo všetkých príslušných politikách a v rozpočte EÚ; vyzýva Komisiu, aby vyhlásila osobitné výzvy na financovanie rodovo špecifických ochorení a projektov zameraných na odstránenie rozdielov v zdravotných údajoch podľa pohlavia;
18.	domnieva sa, že zlepšenie rodovej rovnosti vo výskume v oblasti zdravia je pre EÚ konkurenčnou príležitosťou; zdôrazňuje, že vyčlenenie finančných prostriedkov EÚ na riešenie rodových nerovností v oblasti zdravia spolu s opatreniami na odstránenie nedostatkov v údajoch by mohlo stimulovať investície a podporiť inovácie v EÚ;
°
°	°
19.	poveruje svoju predsedníčku, aby postúpila toto uznesenie Rade a Komisii.

[bookmark: _Toc256000001]DÔVODOVÁ SPRÁVA
Rodová nerovnosť v oblasti zdravotnej starostlivosti v Európskej únii zostáva veľkou výzvou napriek niektorým prijatým regulačným opatreniam a oficiálnym záväzkom na zlepšenie rovnosti. V tejto správe sa skúmajú mnohostranné dôvody pretrvávajúcich rodových nerovností v oblasti zdravia a posudzuje sa celý cyklus zdravotnej starostlivosti od klinického skúšania a vývoja liekov až po diagnostiku a liečbu. V správe sa tiež zdôrazňujú nerovnosti, ktoré existujú pri liečbe rodovo špecifických ochorení, ako sú menopauza, endometrióza atď.
Zatiaľ čo podstata nerovností, o ktorých sa diskutuje v tejto správe, sa týka rodových nerovností, keďže sa týkajú žien, mnohé zdroje nerovnosti sa vzťahujú rovnako aj na iné skupiny ľudí, ako sú transrodové osoby a komunity etnických menšín, a spravodajca má v úmysle, aby opatrenia, ktoré navrhuje, boli prínosom aj pre tieto skupiny.
Spravodajca sa domnieva, že vzhľadom na komplexný pôvod rodových nerovností musia tvorcovia politík k nim zaujať celostný prístup a úzko spolupracovať s lekárskou komunitou a občianskou spoločnosťou. Spravodajca opakuje svoju podporu uplatňovaniu hľadiska rodovej rovnosti vo všetkých príslušných politikách a v rozpočte EÚ a považuje to za nevyhnutný katalyzátor riešenia konkrétnych zdrojov nerovnosti.
Veľká časť nerovnosti vyplýva zo systémových predsudkov v rámci zdravotníckeho ekosystému. Lekársky výskum a vývoj liekov boli historicky zamerané na mužov. Táto predpojatosť ignoruje skutočnosť, že zdravotný problém môže v ženskom tele prebiehať odlišne a ženská anatómia môže reagovať na lieky a liečbu inak. Tieto medzery v poznatkoch sú znásobené pretrvávajúcim a opakovaným nedostatočným financovaním výskumu zdravia žien a rodovo špecifických ochorení, pričom v roku 2020 bolo na výskum zdravia žien vyčlenených len 5 % celosvetových finančných prostriedkov na výskum a vývoj[footnoteRef:18]1. [18: 1 Nature Reviews Bioengineering, Funding research on women’s health (Financovanie výskumu v oblasti zdravia žien), zv. 2, 2024, s. 797-798, https://doi.org/10.1038/s44222-024-00253-7.] 

Napriek značnému pokroku v medicíne za posledných 50 rokov a zlepšeniu vnútroštátnych systémov zdravotnej starostlivosti ženy neustále čelia nesprávnej diagnostike, prehliadaniu symptómov a nežiaducim účinkom liekov. Často jednoducho neexistuje známa účinná liečba ich ochorenia, ako je to napríklad v prípade endometriózy a predmenštruačnej disforickej poruchy (PMDD).
Nerovnosti, ktorým ženy čelia v oblasti zdravotnej starostlivosti, sa často odrážajú a dokonca umocňujú prierezovou nerovnosťou, ktorej čelia iné nedostatočne zastúpené komunity vrátane transrodových osôb a komunít etnických menšín a migrantov, ako aj geografickými nerovnosťami.
Klinické skúšanie
Nariadením EÚ o klinickom skúšaní (EÚ) č. 536/2014 sa zaviedli povinnosti zamerané na podporu inkluzívnosti vrátane potreby vedecky odôvodniť, prečo sú určité skupiny vylúčené. Zastúpenie žien v klinickom skúšaní je však naďalej nižšie ako zastúpenie mužov a rozdiely sú obzvlášť výrazné v prípade tehotných a dojčiacich žien, pričom tehotné ženy sú zapojené len do menej ako 0,4 % klinických skúšaní v EÚ[footnoteRef:19]2. Navyše neexistujú žiadne požiadavky na zabezpečenie rozmanitosti vo fáze pred klinickým skúšaním a väčšina testovaní na zvieratách sa stále vykonáva len na samcoch daného druhu[footnoteRef:20]3; [19: 2 Podľa údajov z informačného systému klinického skúšania (CTIS), ktorý citovala Európska agentúra pre lieky 4. júna 2025, zapojenie tehotných alebo dojčiacich žien do klinického skúšania v EÚ je na úrovni menej ako 0,4 %. Európska agentúra pre lieky, New guideline on inclusion of pregnant and breastfeeding individuals in clinical trials (Nové usmernenie o začlenení tehotných a dojčiacich osôb do klinického skúšania), 2025, https://www.ema.europa.eu/en/news/new-guideline-inclusion-pregnant-breastfeeding-individuals-clinical-trials.]  [20: 3 Galea, L.A.M. a Parekh, R.S., Ending the neglect of women’s health in research (Ukončenie zanedbávania zdravia žien vo výskume), BMJ, zv. 381, doi: 10.1136/bmj.p1303.] 

V správe sa poukazuje aj na nedostatok údajov rozčlenených podľa pohlavia, čo prispieva k rozdielom v poznatkoch o zdraví žien.
Diagnostika a liečba
Historický prístup k medicíne zameraný na mužov bol začlenený do diagnostických a liečebných postupov a chýbajúci rodovo citlivý prístup k medicíne môže viesť k subštandardnej liečbe žien s vyšším rizikom.
Napríklad kardiovaskulárne ochorenia sú hlavnou príčinou úmrtia žien v EÚ, ale príznaky sa u nich vyskytujú tzv. atypickým spôsobom, takže u žien je dvakrát vyššia pravdepodobnosť nesprávnej diagnózy pri zlyhaní srdca[footnoteRef:21]4. Liečba bolesti a duševné zdravie takisto poskytuje výrazné príklady zakorenených predsudkov v diagnostike a liečbe. [21: 4 Roche Diagnostics Limited, Heart failure: The hidden costs of late diagnosis (Zlyhanie srdca: skryté náklady neskorej diagnostiky), august 2020, https://hfreport.roche.com/image/6721401/Roche%20HF%20report%20portrait%20final.pdf.] 

Spravodajca považuje za nevyhnutné, aby členské štáty v úzkej spolupráci s lekárskou komunitou a lekárskymi vzdelávacími inštitúciami začlenili odbornú prípravu v oblasti zdravotnej starostlivosti zohľadňujúcu rodové hľadisko do učebných osnov medicíny. Spravodajca tiež zdôrazňuje, že akékoľvek zmeny postupov starostlivosti na lôžku by mali vychádzať zo skutočných skúseností pacientov.
Rodovo špecifické ochorenia
Z dôvodu chronického nedostatočného financovania a nedostatočného stanovenia priorít vo výskume pokrok v oblasti medicíne v rodovo špecifických otázkach zaostáva a tento rozdiel je obzvlášť výrazný v otázkach týkajúcich sa žien.
Endometrióza
Endometrióza je chronické ochorenie, ktoré môže spôsobiť symptómy, ako je silná bolesť, silné krvácanie a únava. Odhaduje sa, že endometrióza postihuje 10 – 15 % žien v reprodukčnom veku[footnoteRef:22]5; Z dôvodu jej nedostatočného pochopenia zo strany lekárskej komunity a zabudovanej zaujatosti, ktorá vedie k prehliadaniu symptómov – často považovaných za „bežnú bolesť počas menštruácie“ – trvá diagnostikovanie ochorenia v priemere 6 až 10 rokov. Toto oneskorenie je systémové, nie náhodné. [22: 5 Becker, K., Heinemann, K., Imthurn, B. Marions, L. Moehner, S. a kol., Real world data on symptomology and diagnostic approaches of 27,840 women living with endometriosis (Údaje z praxe o symptómoch a diagnostických prístupoch na základe skúseností 27 840 žien žijúcich s endometriózou), Scientific Reports, zv. 11, č. 20404, 2021, https://doi.org/10.1038/s41598-021-99681-3; Eder, C. a Roomaney R., Transgender and non-binary people’s perception of their healthcare in relation to their endometriosis (Vnímanie zdravotnej starostlivosti transrodovými a nebinárnymi osobami v súvislosti s ich endometriózou), International Journal of Transgender Health, zv. 25, č. 4, 2025, 911-925, doi: 10.1177/13591053241266249 https://journals.sagepub.com/doi/10.1177/13591053241266249.] 

Menopauza
Príznaky menopauzy má 85 % žien a odhaduje sa, že do roku 2030 bude v menopauze na celom svete 1,2 miliardy žien[footnoteRef:23]6. Prístup k starostlivosti sa však v jednotlivých krajinách značne líši a často je naďalej sprevádzaná sociálnou stigmou. Starostlivosť v období menopauzy navyše brzdia dlhé čakacie lehoty, obmedzené služby špecialistov a nejednotné usmernenia v prípade hormonálnej substitučnej liečby (HRT). Mnohé pacientky uvádzajú, že symptómy sa prehliadajú ako súčasť „normálneho starnutia“, čím sa posilňujú rodové predpoklady o zdraví a odolnosti žien. Okrem toho sa väčšina existujúceho lekárskeho výskumu zameriava na roky plodnosti, a preto prehliada pubertu, perimenopauzu a menopauzu. [23: 6 Davaki, K., štúdia na žiadosť Výboru Európskeho parlamentu pre práva žien a rodovú rovnosť, Gender Inequalities in Medical Research, Drug Development and Access to Care (Rodové nerovnosti v lekárskom výskume, vývoji liekov a prístupe k starostlivosti), tematická sekcia pre občanov, rovnosť a kultúru, generálne riaditeľstvo pre práva občanov, spravodlivosť a inštitucionálne veci, Európsky parlament, 2025, s. 86, https://www.europarl.europa.eu/RegData/etudes/STUD/2025/778519/IUST_STU(2025)778519_EN.pdf.] 

Sexuálne a reprodukčné zdravie a práva
V záujme dosiahnutia rodovej rovnosti sa musí zaručiť schopnosť jednotlivcov uplatňovať svoje sexuálne a reprodukčné zdravie a práva (SRZP) a práva na telesnú integritu a autonómiu. Spravodajca sa preto domnieva, že SRZP a právo na bezpečné a legálne umelé prerušenie tehotenstva by mali byť zakotvené v Charte základných práv Európskej únie.
Prijatie reakcie Parlamentu na európsku iniciatívu občanov My Voice, My Choice (Môj hlas, moja voľba) v decembri 2025 bolo významným úspechom a dôraznou výzvou pre Komisiu, aby prijala opatrenia. Správa okrem toho vysiela občanom EÚ zmysluplný signál, že Parlament podporuje práva žien a dievčat a bude bojovať za zabezpečenie rovnosti.
Financovanie
Spravodajca uznáva, že financovanie EÚ môže zohrávať významnú úlohu pri podpore omnoho väčších investícií do výskumu rodovo špecifických otázok a pri riešení nerovností v prístupe k liečbe v celej Únii. Zastáva názor, že môžu byť potrebné osobitné výzvy na financovanie rodovo špecifických ochorení.
V tejto správe spravodajca zdôrazňuje, že investície do odstraňovania rozdielov v zdravotných údajoch rozčlenených podľa pohlavia predstavuje pre Európu konkurenčnú príležitosť. Nielenže by to mohlo prispieť k riešeniu straty pre hospodárstvo EÚ v dôsledku práceneschopnosti z dôvodu rodovo špecifických ochorení[footnoteRef:24]7, ale mohlo by to tiež prilákať súkromné investície a vytvoriť pevný základ pre ďalšie inovácie v Európe. [24: 7 Svetové ekonomické fórum odhaduje, že odstránenie nedostatku investícií v oblasti zdravotnej starostlivosti pre ženy by mohlo do roku 2040 posilniť svetové hospodárstvo o 1 bilión USD ročne. Svetové ekonomické fórum, Closing the Women’s Health Gap: A $1 Trillion Opportunity to Improve Lives and Economies (Odstránenie rozdielov v oblasti zdravia žien: príležitosť v hodnote 1 bilión USD na zlepšenie životov a hospodárstiev), https://www3.weforum.org/docs/WEF_Closing_the_Women_Health_Gap_2024.pdf.] 

Ako prvý krok musí Komisia využiť nadchádzajúcu stratégiu pre rodovú rovnosť (2026 – 2030) na posilnenie zásad v oblasti zdravia žien stanovených v jej Pláne pre práva žien do roku 2025 a na nadviazanie na ne, a to navrhnutím konkrétnych opatrení, ktoré budú uprednostňovať a stimulovať investície do oblasti rodovo špecifických ochorení.

V súlade s článkom 8 prílohy I k rokovaciemu poriadku spravodajca vyhlasuje, že do svojej správy zahrnul informácie k záležitostiam týkajúcim sa predmetu spisu, ktoré mu poskytli pri príprave návrhu správy títo zástupcovia záujmových skupín, na ktorých sa vzťahuje Medziinštitucionálna dohoda o povinnom registri transparentnosti[footnoteRef:25]1, alebo títo zástupcovia verejných orgánov tretích krajín vrátane ich diplomatických misií a veľvyslanectiev: [25: 1 Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

Vypracovanie uvedeného zoznamu je vo výlučnej zodpovednosti spravodajcu.
Ak sú v zozname uvedené mená, funkcie alebo mená a funkcie fyzických osôb, spravodajca vyhlasuje, že predložil dotknutým fyzickým osobám oznámenie Európskeho parlamentu o ochrane údajov č. 484 (https://www.europarl.europa.eu/data-protect/index.do), v ktorom sa stanovujú podmienky spracúvania ich osobných údajov a práva súvisiace s týmto spracúvaním.

